Fiecare om cu clepsidra lui - Haralamb Zinca
Fiecare om cu clepsidra lui. Autobiografie \n \n Ca multi romancieri, Haralamb Zinca a simtit nevoia sa evadeze din lumea fictiunii pentru a-si povesti viata asa cum a fost ea, cu traumele, implinirile si neimplinirile ei. Fiecare om cuclepsidra lui nu e singurul text autobiografic al lui Zinca, dar acopera o perioada pe cat de exotica, pe atat de captivanta. Pe langa noi fragmente din copilaria petrecuta la Roman si Bucuresti, scriitorul isi reaminteste teribila perioada petrecuta ca refugiat intr-un colhoz din Uzbekistan. Nu lipseste nici perioada in care se inroleaza voluntar in Armata Rosie, luptand impotriva nemtilor si infruntand viscolul, gerul, gloantele si moartea in Lituania si Prusia, la Königsberg, unde traieste primele zile de dupa incetarea razboiului. Haralamb Zinca (pseudonimul literar al lui Hary Isac Zilberman) s-a nascut pe 4 iulie 1923, la Roman. A scris peste 50 de romane politiste si de spionaj, dar si jurnale de front si carti de cercetare istorica. Este considerat parintele literaturii de gen din Romania, Sfarsitul spionului fantoma fiind prima carte de spionaj scrisa de un autor roman, iar O crima aproape perfecta, prima carte politista. A fost unul dintre cei mai vanduti scriitori romani ai epocii sale. Cartile lui, tiparite in tiraje de 250 000-300 000 de exemplare, se epuizau in doar cateva zile. Cazurile inventate de el erau atat de surprinzatoare, incat anchetatorii profesionisti ii cereau sfaturi pentru rezolvarea unor cazuri reale. A fost distins cu Premiul Asociatiei Scriitorilor din Bucuresti - pentru cartea-document Si a fost ora H (1971) - si cu Premiul Uniunii Scriitorilor (1976). A murit, dupa o lunga suferinta, la Bucuresti, pe 24 decembrie 2008. \n \n